钦定古今图书集成/历象汇编/岁功典/第060卷 > 念奴娇〈秋日怀乡用东坡韵〉 陆深
## 钦定古今图书集成/历象汇编/岁功典/第060卷 > 念奴娇〈秋日怀乡用东坡韵〉 陆深

大江东去，是吾家一段，画笥中物。襟带五湖吞百渎，
说甚黄州赤壁。两岸芦汀，一湾柳浪，海涌潮头雪。沧
浪声里，渔翁也是豪杰。　明年拟赋归来，轻舟短櫂，
两腋清风发。春水稳如天上坐，闲看浮沤兴灭。黄歇
穿沙，袁崧筑垒，到处堪晞发。鲈鱼莼菜，一任江天岁
月。